cyanic-selkie/wikianc huggingface dataset:
Claire Foy
Foy har blant annet spilt tittelrollen i miniserien Little Dorrit, som var basert på Charles Dickens’ roman Lille Dorrit. Hun spilte også Anna i filmen Season of the Witch (2011), Erin Matthews i TV-serien The Promise (2011), Kate Balfour i TV-serien Crossbones (2014) og Anne Boleyn i den britiske miniserien Wolf Hall (2015). Siden 2016 har hun hatt hovedrollen som Elisabeth II av Storbritannia i Netflix-serien The Crown. For rolleskildringen i serien vant hun en Screen Actors Guild Award og en Golden Globe for beste kvinnelige hovedrolle i en dramaserie. Hun og skuespillerne ble også nominert til en SAG-pris for beste dramaensemble.
Franklin & Marshall College
Franklin & Marshall College er et privat, ikke-religiøst universitet i Lancaster i delstaten Pennsylvania i USA. Det ble grunnlagt i 1787 og har nesten 2300 studenter.
Det er et typisk liberal arts-universitet med fagkrets innen humanistiske, samfunnsvitenskapelige og klassisk naturvitenskapelige fag, samt medisin. Skolepengene (2006) er på US$ 34 450, og høyeste gradstildeling ved F&M er Bachelor.
Historie
Franklin College ble grunnlagt 6. juni 1787 av fire tyske lutherske prester, for å assimilere den tyske befolkningen i Pennsylvania akademisk. Det var det første tospråklige universitet i USA. Navnet skriver seg fra donasjonen på 200 dollar som Benjamin Franklin ga colleget. Det første styret inkluderte fem personer som hadde undertegnet den amerikanske uavhengighetserklæringen.
Marshall College åpnet i 1836 i Mercersburg (Pennsylvania) med tyske lærekrefter, oppkalt etter USAs fjerde høyesterettsjustitiarius John Marshall. Det vant raskt sterk anerkjennelse, og i 1849 kom en sammenslåing til debatt. Etter tre år ble Franklin & Marshall College grunnlagt i Fulton Hall i Lancaster.
Første styreleder var James Buchanan, fire år før han ble USAs 15. president. I 1863 nærmet Sørstatshæren seg fra sør, og studentene måtte avbryte semesteret og stoppe fremrykkingen. Under slaget ved Gettysburg 1.-3. juli dro rektor og tjue studenter til slagstedet som sanitetssoldater.
Ivan Patzaichin
Ivan Patzaichin (uttales IPA: /iˈvan paˈt͡sajkin/; født 26. november 1949 i Mila 23, Tulcea) er en rumensk tidligere padler som deltok i de olympiske leker 1968 i Mexico by, 1972 i München, 1976 i Montréal, 1980 i Moskva og 1984 i Los Angeles.
Franklin & Marshall College
Rangeringer
U.S. News & World Report rangerte Franklin & Marshall College som nummer 37 blant liberal arts-collegene i USA i 2015, Forbes plasserte det på 58.-plass blant alle colleger i USA, mens Washington Monthly rangerte det som nr. 102 av amerikanske liberal arts-colleger i 2014.
Franklin & Marshall College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Ivan Patzaichin
I sine 17 år som aktiv idrettsutøver vant han over 40 landsmestertitler og over 30 Balkanmestertitler. I 1969 ble han europamester.
Etter at han la opp i 1984 ble han trener for sin klubb, Dinamo București, og fra 1986 for Romanias landslag. I 1995 ble han utnevnt til hovedtrener for Romanias olympiske landslag, og bidro til at over 100 medaljer ble vunnet i 1992 — Barcelona, 1996 — Atlanta, 2000 — Sydney, 2004 — Athen og 2008 — Beijing.
Han var viseformann av Romanias kayak- og kanoforbund, og viseformann av Romanias olympiske komité.
Utdanning
Patzaichin avsluttet sine studier i 1983 ved Romanias Idrettshøgskole, og fikk i 2008 en mastergrad i idrett og idrettforvaltnig.
Æresbevisninger
Han er blitt utnevnt til såkalt utmerket idrettsmester og utmerket trener.
I 1990 ble han tildelt Den olympiske sølvorden av Juan Antonio Samaranch.
Han er æresformann av Romanias Brevduesportsforening og av Veddeløpshestoppdretterforeningen.
I 2010 ble han tildelt ordenen «Nihil Sine Deo» av kong Mikael.
Han er blitt utnevnt til «Århundrets idrettsutøver» av Det internasjonale kayak- og kanoforbundet.
Thorstein Fretheim (1886–1971)
Thorstein John Ohnstad Fretheim (født 10. mai 1886 på Hamar, død 29. juni 1971 i Søndre Land) var en norsk veterinær og politiker (B, senere NS). Han var landbruksminister under andre verdenskrig 1940–45, først i Det kommissariske statsråd, siden i Vidkun Quislings andre regjering.
Bakgrunn
Fretheim var klassekamerat med Quisling på Drammens latinskole. Etter examen artium i 1905 dro han til København, der han tok eksamen ved Den kongelige Veterinærhøjskole i 1910. Han drev deretter privat dyrlegepraksis i Drammen og Fluberg, ved siden av å drive konas farsgård.
Fretheim satt i herredstyret i Fluberg fra 1917 til 1929, og var varaordfører i seks år. Han ble senere aktiv i Norges Skogeierforbund, og ble nestformann i 1930 og formann i 1937. På denne tiden var han en aktiv motstander av skogarbeidernes streike- og organisasjonsrett, blant annet under den såkalte Randsfjordkonflikten.
Andre verdenskrig
{| Fretheim fikk tilbud om å gå inn i NS-regjeringen i 1940, og takket ja på tross av at han ikke var partimedlem. Han meldte seg inn i Nasjonal Samling året etter, og deltok blant annet i nazifiseringen av Småbrukerlaget høsten 1941. Fra 1942 var han riksleder i NS' Bondegrupper, og han ledet også Norges Bondesamband. Fretheim sørget imidlertid for at mesteparten av landbruksorganisasjonene, -forvaltningen og -skolene i liten grad ble nazifisert, og beskyttet jord- og skogbruksinteressene mot tyskerne og de mer radikale kreftene innenfor NS. Beskyttelsen av skogbruksnæringens trenering av tyske krav om leveranser gjorde også at Fretheim til slutt måtte gå av, og like før krigens slutt ble han erstattet av Trygve Dehli Laurantzon.
Etterkrigstiden
Fretheim ble stilt for retten anklaget for landssvik etter frigjøringen. Her ble han dømt til 20 års tvangsarbeid. Fretheim ble imidlertid benådet i 1951, og gjenopptok året etter veterinærpraksisen.
De internasjonale øylekene 2007
De internasjonale øylekene 2007 (De 12. internasjonale øylekene) ble avholdt på Rhodos i perioden 20. juni til 6. juli 2007. Arrangør av øylekene er International Island Games Association.
Radwa Sayed
Radwa Sayed (født 30. mai 1997) er en egyptisk karateka.
De internasjonale øylekene 2007
Medaljestatistikk
De to norske deltagerøyene deltok. Frøya deltok med svømmere og et herrefotballag. Hitra deltok med friidrettsutøvere og et damevolleyballag. Den eneste norske medaljen i mesterskapet kom da Hitras Turi Malme tok seieren i halvmaraton for damer. Hun klarte også en 7.-plass på 10000 meter. Fotballaget fra Frøya endte på en 8.-plass, mens Hitras volleyballjenter endte sist på 14.-plass.
Radwa Sayed
Hun representerte Egypt under Sommer-OL 2020 i Tokyo, hvor hun ble utslått i gruppespillet.
Hydroakustikk
Hydroakustikk er studiet og bruk av lyd i vann. Hydroakustikk, ved hjelp av ekkolodd teknologi, er den mest brukte metoden for overvåking av undersjøiske fysiske og biologiske egenskaper. Hydroakustikk kan brukes til å oppdage dybden av en vannforekomst (bathymetry), så vel som tilstedeværelse - eller fravær av, overflod, utbredelse, størrelse og oppførsel av undersjøiske planter og dyr. Hydroakustisk registrering innebærer "passiv akustikk" (lytte etter lyder) eller aktiv akustikk (sende ut en lyd og lytte etter ekko), derav felles navn for teknikken, sonar eller ekkolodd.
Bloemfontein
Bloemfontein (sotho: Mangaung) er den sjette største byen i republikken Sør-Afrika og hovedstad for provinsen Freistata. Den er også en av Sør-Afrikas tre hovedsteder, ettersom landets høyeste domstol ligger her. Bloemfontein er Sør-Afrikas juridiske hovedstad. De to andre hovedstedene i Sør-Afrika er Cape Town, som er den lovgivende hovedstaden, og Pretoria, som er den administrative hovedstaden.
Navnet er afrikaans og betyr «blomsterkilden». På sotho kalles den Mangaung som betyr «gepardenes by». Byen har også et universitet, grunnlagt 1904, med ca. 20 000 studenter.
Historie
Den opprinnelige befolkningen i området tilhører san-, griquas- og sotho-stammene. Europeiske innvandrere kom fra rundt 1836, for det meste voortrekker, altså ikke-engelske europeere som var uenige med den britiske politikken i Kappkolonien, særlig avkaffelsen av slaveri.
En lokal farm, opprettet rundt 1840, het Bloemfontein. Byen ble grunnlagt som et engelsk fort i 1846, selv om de fleste europeere i området var boere.
Ved proklamasjonen av republikken Oranjefristaten i 1854 ble Bloemfontein hovedstad og fikk en betydelig utvikling i årene etter det. Mange regjeringsbygninger fra denne tiden er ennå å finne i byen. En jernbanelinje ble bygget i 1890 for å forbinde Bloemfontein med Cape Town. Under den andre boerkrigen ble byen okkupert av britene den 13. mars 1900. Ti år senere ble byen del av Den sørafrikanske union, og Bloemfontein ble den juridiske hovedstaden.
Fotball-VM 2010
I 2010 bruktes Free State Stadium til VM i fotball. Fem gruppespillkamper og en åttendedelsfinale ble spilt her. Den historiske åttendedelsfinale der Tyskland slo England 4–1 ble spilt her.
Sirkel
En sirkel er en plan lukket kurve der alle kurvepunktene ligger like langt fra et fast punkt, kalt sentrum. Alternativt brukes begrepet også for å omtale arealet innenfor en slik kurve.
Sirkelen har vært betraktet som en perfekt matematisk figur og har vært gjenstand for oppmerksomhet og beundring helt fra oldtiden. Matematiske arbeid med sirkelen finner en så tidlig som i Babylonia og i gamle Egypt. Etter tradisjonen skal den greske filosofen og matematikeren Arkimedes ha latt falle utsagnet «Ikke rør mine sirkler» like før han ble drept av en romersk soldat. Sirkler har gjennom tidene også vært brukt i ritualer knyttet til religion, trolldom og magi.
Ordet sirkel blir i dagligtale brukt i mange sammenhenger der noe har egenskaper som minner om den matematiske sirkelen. Eksempler på dette er «lesesirkel», «sirkeltrening» og «politikkens innerste sirkler».
Terminologi
Sirkelens diameter er et linjesegment gjennom sentrum mellom to punkter på sirkelen, men «diameter» blir også brukt for å betegne lengden av dette linjesegmentet. Tilsvarende er en radius et linjesegment fra sentrum til et punkt på sirkelen, eventuelt lengden av dette linjesegmentet.
En del av en kurve karakteriseres som en (sirkel)bue. En halvsirkel er en sirkelbue mellom to punkt som ligger på samme diameter. En kvartsirkel er en fjerdedel av en sirkel. En enhetssirkel er en sirkel med radius lik 1.
En korde er et linjesegment mellom to punkt på sirkelen, mens en sekant er en linje gjennom to punkt på sirkelen. Området mellom sirkelbuen og en korde kalles for et sirkelsegment. En tangent har ett og kun ett punkt felles med sirkelen.
En sirkelsektor er et område i planet, avgrenset av to radier og en sirkelbue.
Ordet sirkelflate brukes når en ønsker å poengtere arealet innenfor sirkelkurven. Når «sirkel» brukes for å omtale arealet innenfor kurven, så omtales selve kurven som omkretsen eller periferien. «Omkretsen» blir også brukt for å betegne lengden av sirkelkurven.
Gabriel Hawawini
Gabriel Hawawini (født 29. august 1947 i Alexandria) er Henry Grunfeld Professor of Investment Banking og tidligere besøkende professor i økonomi ved Wharton School of Finance ved Universitetet i Pennsylvania, tidligere dekan ved INSEAD.
Sirkel
Terminologi
En sentralvinkel er en vinkel som har topp-punktet i sentrum av en sirkel, med vinkelbein som går ut til sirkelperifierien. En periferivinkel har topp-punktet liggende på perifierien og vinkelbein som også går ut til sirkelperiferien.
Omkrets og areal
Forholdet mellom omkretsen i en sirkel og diameteren er lik π (pi), et irrasjonalt tall tilnærmet lik 3,141592654. Lengden av omkretsen O kan derfor uttrykkes som
der D er diameteren og R radien.
Arealet A av området innenfor sirkelen er gitt ved formelen
Ligning for en sirkel
Det eksisterer en lang rekke former for ligningen til en sirkel.
Kartesiske koordinater
I et kartesisk koordinatsystem (x,y) er ligningen for en sirkel med sentrum i (a,b) og radius R gitt ved
Ligningen følger fra Pythagoras’ læresetning, som vist på figuren til høyre: Radien er hypotenusen i en rettvinklet trekant der katetene har lengde henholdsvis x − a og y − b.
Ved å definere to vektorer i planet r = (x,y) og r0 = (a,b), så kan ligningen for sirkelen skrives på formen
der d er den euklidske metrikken.
Med sentrum i origo (0,0) blir formelen for sirkelen
Sirkel gjennom gitte punkt
Alternativt kan man konstruere en sirkel som går gjennom disse tre punktene såfremt de ikke ligger på en linje. Forbindes punktene med to linjestykker, vil disse da være korder i sirkelen. Konstruerer man så midtnormalen til hvert av linjestykkene, vil disse skjære hverandre i et punkt som er sirkelens sentrum.
Likedan kan en sirkel konstrueres ut fra kun to gitte punkt. For eksempel kan det ene punktet velges som sentrum i sirkelen, mens linjestykket som forbinder dem, tas som radius. Men hvis sirkelen skal gå gjennom begge disse to punktene og  og samtidig være entydig bestemt, må de være endepunktene til en diameter i sirkelen. For et vilkårlig punkt på den, vil da linjestykkene AP og BP stå vinkelrett på hverandre. Dette følger fra Tales’ halvsirkelteorem. Produktet av stigningstallene for de to linjestykkene må da være -1, det vil si
Skrevet ut, gir dette ligningen (x - xA)(x - xB) + (y - yA)(y - yB) = 0 for sirkelen med linjestykket AB som diameter. Ved å omforme den til standardformen (x - a)2 + (y - b)2 = r 2, kan koordinatene for sirkelens sentrum C = (a,b) og dens radius r  finnes uttrykt ved koordinatene til punktene A og B.
Polarkoordinater
I polarkoordinater får ligningen for en sirkel med sentrum i origo en spesielt enkel form:
For et mer generelt sentrum (r0,θ0) er formelen mer komplisert:
Parameterformer
For en sirkel med sentrum i origo kan man bruk vinkelen φ som radius danner med x-aksen, som en parameter for hvert punkt (x,y) som ligger på sirkelen. Setter man radius r = 1 og bruker de vanlige trigonometriske funksjonene, gir derfor og  en parameterfremstilling av sirkelen. Parameteren φ varierer fra 0 til 2π  når man går rundt sirkelen.
En annen parametrisering finner man ved å trekke en rett linje fra punktet (-1,0) til (x,y) på sirkelen. Den skjærer y-aksen i punktet (0,t ) hvor t  kan betraktes som en ny parameter. Fra setningen om periferivinkler vet vi at denne linjen danner vinkelen φ/2  med x-aksen. Ved å bruke Pythagoras' læresetning ser man fra figuren at
Benytter man nå de trigonometriske relasjonene for sinus og cosinus uttrykt ved den halve vinkel, er
Dette gir en alternativ parametrisering av sirkelen uten bruk av trigonometriske funksjoner,
når man plasserer den med sentrum i (a,b) og med radius r = R.
Naturlige ligninger
Ifølge fundamentalteoremet for romkurver kan en kurve defineres ved hjelp av begrepene krumning κ og torsjon τ, og definisjonen er entydig bortsett fra posisjon og orientering i rommet. De såkalte naturlige ligningene for en sirkel i rommet er
Sirkler i det komplekse plan
I det komplekse planet vil en sirkel med sentrum i z = c og radius R ha ligningen
På parameterform kan denne ligningen skrives som
Tangent til sirkelen
I et punkt P = (x0,y0)  på sirkelen x2 + y2 = r2  står tangenten vinkelrett på radius til dette punktet. Dens stigningstall er derfor Ligningen for linjen gjennom dette punkt og langs tangenten er  som dermed blir
etter å ha brukt at koordinatene x0  og y0  oppfyller sirkelligningen.
Sirkler i rommet
På en kuleflate er en storsirkel en sirkel som har samme radius som kuleflata og som også deler sentrum med kuleflata. Storsikelen vil ligge på et plan gjennom sentrum i kuleflata. Den korteste avstanden mellom to punkt på en kuleflate vil være langs storsirkelen som går gjennom begge punktene. En slik kurve kalles generelt en geodetisk kurve.
Tilsvarende er en småsirkel en sirkel på kuleflata, definert med en radius mindre enn kuleflata. Polarsirklene er småsirkler.
På jordkloden vil en meridian følge en storsirkel gjennom Nordpolen og Sydpolen.
Koordinatsystem basert på sirkler
Sirkelen danner grunnlaget for flere koordinatsystem i planet, blant annet polarkoordinater og bipolare koordinater. I disse systemene vil en eller begge koordinater være konstant på en sirkel omkring et fokuspunkt. Polarkoordinater har ett fokuspunkt, bipolare koordinater to. Disse koordinatsystemene har mange anvendelser i matematikk, blant annet til løsning av differensialligninger. De todimensjonale sirkelbaserte koordinatsystemene er igjen utgangspunkt for flere koordinatsystemer i rommet, som for eksempel sylinderkoordinater.
Punkts potens med hensyn på en sirkel
I plangeometri er et punkts potens med hensyn på en sirkel et mål for avstanden fra punktet til sirkelen. Dersom en sekant gjennom punktet P skjærer sirkelen i de to punktene M og N, så er punktets potens med hensyn på sirkelen lik produktet av lengdene PM og PN.
Potensen til et punkt med hensyn på en sirkel er uavhengig av valg av sekant. Med referanse til illustrasjonen til venstre er
Her er r radien i sirkelen og s er avstanden fra punktet P til sentrum i sirkelen. Linja gjennom PT er en tangent til sirkelen.
Etymologi
Ordet «sirkel» har opphav i det latinske «circulus», en diminutiv form av «circus» som betydde «ring». Opprinnelig var ordet knyttet til fysiske objekt, men etter hvert ble «circulus» brukt om både reelle og abstrakte objekt som lignet en ring.
«Diameter» kan føres tilbake til gresk, fra forstavelsen «dia» = «gjennom, over» og substantivet «metron» = «mål».
Også «radius» er et latinsk ord, med betydning «stav». Det moderne ordet radio har samme opphav: radiobølgene stråler ut fra et senter tilsvarende som i radien i en sirkel.
SAP (selskap)
SAP SE er et tysk foretak som utvikler og leverer forretningssystemer (ERP), (PLM) mm til bedrifter og foretak. Programvarene SAP leverer er særlig rettet mot storbedriftsmarkedet. Selskapet er et av Europas største innen programvare. Det ble grunnlagt i 1972 i Weinheim av tidligere IBM-ansatte, og hovedkontoret ligger i Walldorf i Tyskland.
SAP er modulbasert, og leverer systemer for regnskap og økonomi, salg og distribusjon, innkjøp og lagerstyring logistikk, vedlikehold, produksjon og personalbehandling. I tillegg leverer SAP systemer for datavarehus, CRM, SRM, APO (Advanced Planning and Optimization) med mer. Til de små og mellomstore bedrifter tilbyr SAP løsningerne SAP Business One og SAP All-in-One. Selskapets største konkurrent er Oracle.
Egne bransjeløsninger finnes blant annet for oljeindustrien, handel, grossister, media, offentlige virksomheter og forsvar. Det norske Forsvaret har gjennom det såkalte «LOS-programmet» anskaffet SAP-systemet som kjerne i et felles integrert forvaltningsystem, FIF.
SAP Norge AS holder til i Universitetsgata i Oslo.
Lotzorai
Lotzorai (sardisk: Lotzorài) er en italiensk kommune i provinsen Nuoro i regionen Sardinia. Den har 2 186 innbyggere og ligger rundt 11 meter over havet.
Finnmarkseiendommen
Finnmarkseiendommen - Finnmárkkuopmodat (FeFo) er et norsk særlovorgan opprettet ved finnmarksloven av 17. juni 2005 for å eie og forvalte grunn og naturressurser i Finnmark.
Sten-Åke Cederhök
Sten-Åke Cederhök (1913–1990) var en svensk skuespiller, revyartist og komiker.
Partiet Sentrum
Partiet Sentrum er et registrert politisk parti i Norge. Partiet ble opprettet av flere tidligere fylkestopper fra Kristelig Folkeparti, avhoppere fra Sosialistisk Venstreparti, Arbeiderpartiet, Høyre og Miljøpartiet De Grønne, samt tidligere byråd for Arbeiderpartiet i Oslo Geir Lippestad. Partiets ungdomsorganisasjon er Unge Sentrum. Partileder er Geir Lippestad, mens Anders Møller-Stray er generalsekretær.
Sten-Åke Cederhök
Han scenedebuterte i Alingsås Folkets Park i 1929 i lystspillet När Smes-Erik och Pigg-Jan fick Amerikafrämmat. På 1970-tallet hadde han suksess via sin medvirking i musikalen Annie Get Your Gun og i lystspillet Baldevins Bröllop (basert på norske Vilhelm Krags skuespill). For mange, i både Sverige og Norge, er Cederhök mest kjent fra rollen som Albert i komiserien Albert og Herbert som gikk på TV på slutten av 1970-tallet. Han hadde en av sine siste roller i den svenske miniserien Spurvøye (1989) og i en miniserie basert på Ibsens Vildanden (1989).
Han gav sin avskjedsforestilling som revyartist på Liseberg i Gøteborg i 1989.
Partiet Sentrum
I partiplattformen har partiet vedtatt å være et blokkuavhengig sentrumsparti som legger FNs bærekraftsmål og menneskerettighetserklæringen til grunn. Partiet er livssynsåpent.
Finnmarkseiendommen
Finnmarksloven trådte i kraft 17. juni 2005, samme dato som den ble vedtatt. Omtrent 95 % av arealet i Finnmark ble 1. juli 2006 overført fra Statskog til grunneierorganet Finnmarkseiendommen Finnmárkuopmodat (FeFo). Store deler av Finnmarks kystlinje på 5,400 km forvaltes av FeFo.
Partiet Sentrum
Partiet ønsket regjeringsskifte etter stortingsvalget 2021. Partiet fikk 7,836 stemmer (0,3 % oppslutning).
Politisk plattform
I partiplattformen definerer Partiet Sentrum seg som et blokkuavhengig sentrumsparti som legger FNs bærekraftsmål og menneskerettighetserklæringen til grunn. Partiet beskriver seg videre som livssynsåpent. Partiet har videre programfestet støtte til LHBT+-rettigheter, herunder styrking av helsetilbud og rettigheter for transpersoner. Partileder Geir Lippestad har uttalt at «transpersoner i Norge er en marginalisert og sårbar gruppe (...) det er manglende aksept for gruppen som er utfordringen».
Finnmarkseiendommen
Organisasjon
FeFo er grunneier på vegne av alle bosatte i Finnmark og er et eget rettssubjekt. Forvaltningsorganet er selvfinansierende, er momspliktig og mottar ingen offentlig økonomisk støtte. FeFo er i samme forhold til offentlige myndigheter som andre grunneiere.
Partiet Sentrum
Meningsmålinger
Partiet sikret seg i desember 2020 nok underskrifter til å stille med lister i alle fylker til stortingsvalget 2021. Partiet Sentrum ble i meningsmålinger vinteren 2020/21 målt mellom 0,0 og 0,7 prosents oppslutning.
Finnmarkseiendommen
Organisasjon
Finnmarkseiendommen ledes av et styre på seks personer, hvor tre styremedlemmer oppnevnes av Sametinget og tre velges av Finnmark fylkesting. En kontrollkomité har ansvar for at Finnmarkseiendommen drives i samsvar med Finnmarksloven og annen lovgivning. Komiteens tre medlemmer, fra staten, Sametinget og Finnmark fylkesting, fører tilsyn med styrets virksomhet.
Partiet Sentrum
Meningsmålinger
Norstat gjennomførte våren 2021 en landsdekkende undersøkelse på oppdrag fra Partiet Sentrum, for å svar på hvordan partiet lå an før stortingsvalget 2021. 2 % av de 1000 spurte svarte «ja» på spørsmålet om de vurderte å stemme på partiet ved høstens valg. 9 % svarte «kanskje», og 13% svarte «vet ikke».
Finnmarkseiendommen
Organisasjon
Finnmarkseiendommen har hovedkontor i Lakselv og avdelingskontorer i Alta og Vadsø.
Partiet Sentrum
Valg
Ved stortingsvalget 2021 fikk partiet 7,836 stemmer. Det ga en oppslutning på 0,3 %.
Finnmarkseiendommen
Finnmarksloven
Finnmarkslovens formål er å legge til rette for at grunn og naturressurser i Finnmark fylke forvaltes på en balansert og økologisk bærekraftig måte til beste for innbyggerne i fylket og særlig som grunnlag for samisk kultur, reindrift, utmarksbruk, næringsutøvelse og samfunnsliv. Loven trådte i kraft 1. juli 2006, og overførte eiendomsretten til grunnen fra Statskog Finnmark til FeFo. Loven ble til i samarbeid med Sametinget og Finnmark fylkesting, og markerte slutten på et 25 års langt forarbeid.
Neftegorsk (Sakhalin oblast)
Neftegorsk (russisk: Нефтего́рск), før 1970 kalt Vostok (russisk: Восто́к), var en bymessig bosetning i Sakhalin oblast i Russland, etablert i 1964 i forbindelse med produksjon av olje i området. Den 28. mai 1995 ble Neftegorsk ødelagt i et jordskjelv som målte 7,6 på Richterskalaen, og over 2 000 mennesker omkom (av en total befolkning på rundt 3 500). Bosetningen ble ikke gjenoppbygget etter jordskjelvet på grunn av den massive ødeleggelsen, og et minnesmerke er idag reist i Juzjno-Sakhalinsk.
Subinermexocentrus
Subinermexocentrus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er kjent fra Zimbabwe.
Kajennepepper
Kajennepepper (bokmål) eller cayennepepper (riksmål), er et veldig sterkt krydderpulver og er en variant av chilipepper. Pulveret kan fremstilles av frukten av en rekke beslektede planter av søtvierfamilien, som for eksempel Capsicum baccatum og Capsicum frutescens. Noen varianter som går under navnet guineapepper lages av planter i ingefærfamilien. Smaksstyrke er gitt i Scovillegrader.
Ikke pepper
Den sterke smaken får ta ansvaret for at krydderet på mange språk omtales som om det var en peppervariant. I virkeligheten hører den botanisk til en helt annen artsfamilie.
Voksensløvsinn
Voksensløvsinn er et musikkalbum med Æ, utgitt i 2008. Dette er hans første plate som soloartist.
Fiskefôr
Fiskefôr brukes i fiskeoppdrett samt i akvarier og fiskedammer. Det og lages av både marine og vegetabilske råvarer. Ca. 30 % av råstoffet kommer fra fiskemel og fiskeolje. De øvrige ingrediensene er vegetabilske oljer og proteiner, bindemiddel, vitaminer og antioksidanter.
Riulf Rustad
Riulf Karsten Rustad (født 17. mai 1962) er en norsk investor. Rustad er fra Abildsø i Oslo. Han har sin utdannelse fra Handelsakademiet, som i dag er en del av Handelshøyskolen BI.
Fiskefôr
Det er i dag fire produsenter av fiskefôr i Norge – Skretting, EWOS, BioMar (de tre største) – med i alt åtte produksjonsanlegg fra Stavanger i sør til Storsteinnes i nord – i tillegg kommer den mindre produsenten Polarfeed i Øksfjord, Felleskjøpet har også noe produksjon av fiskefor.
Riulf Rustad
Karrieren startet i meglerhuset Alfred Berg, før han etablerte forvaltningsselskapet Optimum i 1992. To år senere ble han investeringsdirektør i Storebrand. Høsten 1997 ble Rustad ansatt som sjef for investeringsselskapet Kistefos, som eies av investor Christen Sveaas. Etter tre år hos Sveeas valgte Rustad å si opp for å bli investor på heltid. Riulf Rustad arbeider i dag gjennom sitt heleide investeringsselskap Ousdal AS. Rustad er styreleder i Noreco.
Fiskefôr
Fiskefôret transporteres til fiskeoppdrett i bulklast om bord i fôrbåter, eller i store sekker om bord i stykkgodsskip.
Riulf Rustad
Riulf Rustad har også investert i fotballklubben i Kristiansand. I tillegg har han vært en stor bidragsyter til Nordstrand IFs håndballsatsingen.
Guineapepper
Guineapepper eller paradiskorn (Aframomum melegueta) kommer fra Vest-Afrika og er en flerårig og opp til 1 meter høy urt i ingefærfamilien. Vekstens frø har tidligere blitt anvendt som en billigere erstatning for pepper.
Aphysoneura
Aphysoneura er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, kontrastrikt fargede sommerfugler med litt flikete vinger. I felt ligner de mye på hvitvinger (Pieridae). Oversiden er hvit med svarte tegninger langs vingekantene. Undersiden er kontrastrikt tegnet i brunsvart, brunt og gulhvitt, med én øyeflekk ved spissen av forvingen og tre litt uregelmessige øyeflekker på bakvingen.
Levevis
Disse sommerfuglene er raske flygere som ofte flyr ganske høyt. Voksne sommerfugler kan finnes året rundt.
Utbredelse
Slekten er utbredt i Afrika, fra Nigeria og Kenya i nord til Zimbabwe i sør.
Qalandiya
Qalandia (arabisk: قلنديا, hebraisk: קלנדיה), også Kalandiya, Qalandiya, er en palestinsk landsby som ligger på Vestbredden, mellom Jerusalem og Ramallah, like vest for Jerusalems kommunegrense. I 2006 bodde 1154 mennesker i landsbyen ifølge Det palestinske statistiske byrå. Qalandia er også navn på en flyktningleir, etablert av UNRWA i 1949. Den ligger like øst for Jerusalem kommune. Qalandiya flyktningleir ble bygget for palestinske flyktninger fra Lydda, Ramle og Jerusalem under den palestinske fraflyttingen i 1948.
Oldtid og middelalder
Et bysantinsk bad er gravd ut, og keramikk fra samme periode har også vært lokalisert der.
Korsfarertiden
I korsfarerperioden ble det bemerket at Kalandia var en av 21 landsbyer gitt av kong Godfrey som et len ​​til korherrene til Den hellige grav. I 1151 leide abbeden ut bruken av vingårdene og frukthagene i Kalandia til en Nemes syreren og hans bror Anthony og deres barn. Til gjengjeld fikk klosteret en del av den årlige produksjon fra disse feltene. Alle navnene på landsbyboerne i Kalandia var av kristen type, noe som indikerer at Kalandia var en kristen landsby på den tiden.
Osmansk tid
Qalandia, som resten av Palestina, ble innlemmet i Det osmanske rike i 1517, og ved den osmanske folketellingen i 1596 var landsbyen, kalt Qalandiya, en del av nahiya (underdistrikt) Al-Quds som var under administrasjon av liwa (distrikt) Al-Quds. Landsbyen hadde 15 husstander, alle muslimske, som betalte en fast skattesats på 33,3 % på hvete, bygg, oliven, bikuber og/eller geiter, i tillegg til sporadiske inntekter; totalt 3900 akçe.
I 1838 var den kjent som en muslimsk landsby i Jerusalem-distriktet.
I 1863 besøkte den franske oppdagelsesreisende Victor Guérin landsbyen, som han beskrev som en liten grend bestående av noen få hus med fikenplantasjer rundt seg, mens en osmansk landsbyliste på rundt 1870 viste 16 hus og en befolkning på 50, dette befolkningstallet favnet bare voksne menn.
I 1883 beskrev PEFs Survey of Western Palestine landsbyen som en liten landsby på en høyde omgitt av oliven, med steinbrudd i vest.
I 1896 ble befolkningen i Kalandije beregnet til å være rundt 150 personer.
Palestinamandatet
I folketellingen for Palestina i 1922 utført av britiske mandatmyndigheter, hadde Qalandieh (Qalandia) en befolkning på 144, hvorav 122 var muslimer og 22 jøder. Dette hadde sunket ved folketellingen i 1931 da Qalandiya hadde en helt muslimsk befolkning på 120, fordelt på 25 hus.
I undersøkelsen fra 1945 hadde Kalandia en befolkning på 190 muslimer, og et landområde på 3940 dunam. 427 dunam var til plantasjer og irrigeringsbart land, 2202 for korndyrking, mens seks dunam var bebyggelse.
Sara Bahmanyar
Sara Bahmanyar (født 21. mars 1999) er en iransk karateka.
Qalandiya
Fra 1947
Under borgerkrigen 1947–1948 var tidlig i januar 1948 Kalandias innbyggere blitt evakuert flyttet til Ramallah. De lot noen noen få unge menn være tilbake for å beskytte eiendommen og sørge for at miner ikke ble utlagt på veien som førte til landsbyen og den nærliggende gruven. Landsbyboerne vendte tilbake til landsbyen. Ogg etter at nyhetene om Deir Yassin-massakren nådde dem, ble kvinner, barnaog de fleste mennene evakuert igjen og landsbyen ble en stasjon for den arabiske frigjøringshær.
Sara Bahmanyar
Hun representerte Iran under Sommer-OL 2020 i Tokyo, hvor hun ble utslått i gruppespillet.
Qalandiya
Fra 1947
I kjølvannet av den arabisk-israelske krig i 1948, og etter våpenhvileavtalene av 1949, havnet Kalandia under jordansk styre. Vestbredden ble annektert av Jordan i 1950.
Qalandiya flyktningleir ble etablert i 1949 av Røde Kors på land leid fra Jordan. Den dekker 353 dunum (0,353 km2; 35,3 ha) pr. 2006, og hadde en befolkning på 10.024 med 935 strukturer fordelt på 8 blokker. Israelske myndigheter anser den som en del av Stor-Jerusalem, og den er fortsatt under deres kontroll.
Siden seksdagerskrigen i 1967 har Kalandia vært under israelsk okkupasjon.
Qalandia Checkpointer hovedsjekkpunktet mellom den nordlige Vestbredden og Jerusalem, og det er kjent for hyppige demonstrasjoner mot okkupasjonen.
Det israelske Qalandia-raidet i 2013 førte til sammenstøt med lokale innbyggere, og etterlot tre av Qalandias innbyggere døde og flere kritisk såret.
Fekting under de britiske imperie- og samveldeleker 1966
Fekting under de britiske imperie- og samveldeleker 1966. Fekting var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966-1966) het (British Empire and Commonwealth Games). I lekene i 1966 ble det konkurrert i åtte fektøvelser, seks for menn og to for kvinner. Kårde, sabel og florett både individuelt og i lag for menn og for kvinner en individuell og en lagkonkurranse i florett. England ble beste nasjon, de vant alle åtte gullmedaljene.
Nybergsund
Nybergsund er et tettsted i Trysil kommune i Innlandet. Tettstedet har innbyggere per 1. januar, og ligger ved Trysilelva, noen kilometer sør for kommunesenteret Innbygda. Ved Nybergsund krysser to bruer elva. Nybergsund oppvekstsenter var barneskolen i bygda og hadde i skoleåret 2010/2011 79 elever. Skolen er nå nedlagt. Nybergsund blir ofte forkortet til «Sundet» av lokalbefolkningen og kjennere av stedet. Betegnelsen «Sundet» blir også brukt om Nybergsund Idrettslag
Andre verdenskrig
Natt til 11. april 1940 tilbrakte kong Haakon VII og statsminister Johan Nygaardsvold på Hegg gård utenfor Nybergsund. Den britiske ambassadøren Cecil F. J. Dormer, andre diplomater og noen journalister var også kommet til Nybergsund. Formiddagen 11. april var det statsråd i Nybergsund. Følget oppholdt seg i Nybergsund utover dagen. I en times tid fra kl. 17:00 angrep elleve tyske fly av typen Heinkel He 111 med sprengbomber, brannbomber og mitraljøser. Konge, kronprins og regjering unnslapp såvidt bombingen etter at de hadde løpt til et skogholt fra Nybergsund turiststasjon der de spiste middag.
Etter andre verdenskrig ble det reist en bauta og anlagt en park i dette skogholtet til minne om hendelsen. Området omtales som «Kongeparken». Ved femtiårsmarkeringen i 1990 avduket kong Olav V en byste av sin far kong Haakon VII. Ved en senere anledning kunne kong Harald V avduke en byste av sin far kong Olav V. I sin tale ved avdukingen appellerte kongen til at parken ikke bare ble en samling monumenter, men at den kunne minne oss om de hendelser som skjedde under krigen.
Idrett
Nybergsund Idrettslag har et fotballag som spilte i Adeccoligaen 2008-2011. I NM i fotball 2007 slo Nybergsund eliteserielaget Vålerenga 3-1 i åttendedelsfinalen hjemme på Nybergsund Stadion etter å ha slått ut eliteserielaget og regjerende cupmester Fredrikstad i runden før.
Litteratur
Forfatteren Tormod Haugen er født i Nybergsund.
Kulturhistorie
I sentrum ligger et museumsbakeri i et nedlagt bakeri. Museumsbakeriet er underlagt Trysil/Engerdal museum. Bakeriet var i drift frem til midten av 80-tallet. Ved enkelte anledninger er det åpent hus i bakeriet i forbindelse med at det lokale husmorlaget arrangerer bakeridager. Da bakes det stomp og Trysilsnipp etter tradisjonelle oppskrifter og fremgangsmåter.
Næringsliv
I Nybergsund ligger det et meieri som lager pultost. På vestsiden av Trysilelva ligger en trebehandlingsfabrikk som lager plater basert på spon, lim og flis. Sør for Nybergsund ligger Sagnfossen Kraftverk. I sentrum ligger et mekanisk verksted, butikk, manufaktur og bensinstasjon med post i butikk. Hovedkontoret og hovedlageret til entreprenørselskapet L L Hanstad ligger i Nybergsund.
Aktivitetstilbud
I tilknytning til idrettsplassen er det en tre kilometer lang lysløype som er oppkjørt med to skispor om vinteren. Om sommeren er Tjønna kjent for sin behagelige temperatur og er et yndet badested med fin sandstrand og fasiliteter som garderobe og WC. Merkete turløyper går til toppen av Klanken (650 MOH). Trysilelva gir muligheter for fiske og båtliv. På barneskolen er det en ballbinge, basketballbane, rullebrettrampe og et naturlig amfiteater (dødisgrop). Nybergsund Samfunnshus er bygdas forsamlingshus hvor det jevnlig arrangeres bingo, konserter og tilstelninger. På vestsiden av elva ligger skytebane med overbygd standplass og skytterhus.
Cathrine Gehrken
Cathrine Gehrken (født 1964) er en norsk programleder og kunstner som har ledet programmer på både TV 2 og TV3.
Gehrken har utdannelse fra Statens håndverks- og kunstindustriskole. Hun arbeidet som promotionmedarbeider i EMI på begynnelsen av 1990-tallet da hennes samboer, Arne Hjeltnes, flyttet til Bergen for å være med på pionertida i TV 2. Hun fulgte med og arbeidet først som reporter i God ettermiddag, Norge! (1992–1993), deretter ett år som programleder for videoprogrammet VTV (1993) før hun begynte som reporter i TV 2s nyhetsavdeling og i God morgen Norge. Hun sluttet i TV 2 i 1997 for å lede TV3s nye talkshow På G.
Sammen med sin samboer Arne Hjeltnes utgav hun i 2002 boka Barn ingen hindring. Den fikk terningkast seks av VG.
Hun har etter år 2000 viet seg mer til billedkunst og har hatt flere utstillinger.
Privatliv
Gehrken har vært samboer med Arne Hjeltnes siden slutten av 1980-tallet og har tre barn sammen med ham. Hun er datter av tidligere BMW-forhandler Ulf Gehrken (f. 1935, d. 2013) og Ømjer Frøydis Gehrken (f. 1937).
Arne Holter
Arne Holter (født 11. oktober 1999) er en norsk fotballspiller som fra 31. desember 2021 er klubbløs.
University of Iowa
University of Iowa er et delstatseid forskningsuniversitet i Iowa, USA. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen. Det ble grunnlagt i 1847 som State University of Iowa, som ikke må forveksles med Iowa State University.
Universitetet var tidlig ute med å gi en akademisk eksamen til en kvinne (1873) og en afroamerikaner (1879). Universitetet etablerte den første jus-utdanningen vest for Mississippi, og brukte TV i undervisningen som det første lærestedet i USA (1932).
Collegene er:
Nils Lagli
Lagli flyttet omkring 1890 til Kristiania, hvor han ble boende resten av sitt liv, bortsett fra de tre første årene av første verdenskrig, da han oppholdt seg i Nordland. Han var med på opprettelsen av flere IOGT-lag, og mottok både en rekke tillitsverv og fungerte som redaktør for flere håndskrevne losjeaviser. Da brennevinsforbudet ble vedtatt melde han seg imidlertid i protest ut av avholdsorganisasjonene.
Han deltok dessuten i stiftelsen av Idun og bladene Lyskasteren og Norsk Tjenestetidende. Selv om disse trykksakene fikk kort levetid skrev han også i Menneskevennen, Vort Arbeid, Giv Akt, Vårsol og Norsk Ungdomsblad. Hans mest brukte pseudonym var «Løber». I tidsrommet 1908-1940 var han korrespondent for Ranens Tidende som snart skiftet navn til Nordlands Avis.
Så flittig var Nils Lagli som skribent at han i tillegg øste ut artikler for så vel lokalpressen (Lofotposten, Lofoten Tidende, Helgelands Blad, Nordlands Folkeblad og Bodø Tidende) og for riksavisene (Aftenposten, Dagbladet og Verdens Gang).
Folkeminnesamler og utgiver av tradisjonssamlinger
4. oktober 1920 sendte Nils Lagli manuskriptet Julspel i Ranen inn til Norsk Folkeminnesamling ved Universitetet i Kristiania i håp om å få det utgitt. Materialet om leken i de norske julestuene ble likevel liggende i folkeminnearkivet, og først utgitt post mortem av Norsk Folkeminnelag i 1994.
I 1924 utga Nils Lagli selv tradisjonssamlingen Eventyr og sagn fra Nordland. Denne boka kom i ny utgivelse i 1993, med en forsiktig språklig bearbeidelse av Torstein Finnbakk.
Lagli fortsatte imidlertid sine innsamlingsarbeider, og skrev flittig inntil han omkring 1950 fikk en liten skjelving på hånden. Selv om håndskriften fremdeles var forholdsvis stødig og godt leselig, fant han ut at det var på tide å avslutte sine folkloristiske arbeider, og i 1952 tilbød han Universitetsbibliotekets håndskriftsamling (nå Nasjonalbiblioteket i Oslo) å kjøpe det 286 sider store manuskriptet Minner og skisser fra Rana for en symbolsk sum.
Nils Lagli bodde i nærmere 25 år på Gamlebyen Alders- og Sykehjem i St. Halvards gate 28, og det var også her han døde, nesten 93 år gammel.
Det keiserlige astronomibyrå
Det keiserlige astronomibyrå (Qintianjian, 欽天監), var en avdeling under det svært viktige Ritestyret i det keiserlige styringsapparat under de senere dynastier.
Observatoriet ble opprettet av Yuan-dynastiet på 1200-tallet, og ble til å begynne med drevet av arabiske muslimer. Frem til 1600-tallet var det hele tiden ledet av en muslimsk anstronom. Observatoriet bestod av noen få astronomiske instrumenter som var montert på en opphøyet plattform innenfor palassmurene i Beijing. Svært mange var tilknyttet observatoriet, mens dets betydning hadde gått sakte, men sikkert tilbake gjennom Ming-dynastiet, først og fremst fordi det ikke var særlig treffsikkert i dine observasjoner.
Forfallet snudde da jesuittiske astronomer kom fra Europa, og ble engasjert til å lede observatoriet ført av de senere Ming-keisere, og så av det nye Qing-dynastiets keisere.
Da jesuittene overtok på 1600-tallet var observatoriets eneste virkelige oppgave beregningen av og den årlige publikasjonen av den kinesiske kalender. Dette var en oppgave som lå inn under det keiserlige hoff, og kalenderen var av meget stor betydning. Også politisk i forhold til tributtstatene var kalenderen viktig: At de tilliggende naboland benyttet den kinesiske kalender var et uttrykk for den kinesiske keiserrikes opphøyethet. Stor prestisje var knyttet til at kalenderens beregninger av for eksempel sol- og måneformørkelser var korrekt.
Da de katolske misjonærene kom til Beijing, hadde kvaliteten på beregningene forfalt kraftig. Da keiserne innså at de vestlige astronomiske metoder var overlegne ble misjonærene gitt i oppgave å renovere kalenderberegningen fra bunnen av. Dette førte til konflikter, og misfornøyde kinesiske nasjonalistiske embedsmenn klarte for en kortere periode på 1660-tallet å få i stand en alminnelig misjonærforfølgelse. Observatoriets leder pater Adam Schall ble kastet i fengsel og dømt til døden. (Dødsdommen ble omgjort, pater Schall ble løsatt, men døde før han var blitt fullt rehabilitert.)
Etter dette mellomspillet ble jesuittene fullt ut rehabilitert, og utførte sitt kalenderarbeide til keiserens fulle tilfredshet så lenge de var virksomme ved observatoriet. I 1774 ble jesuittordenen oppløst, og etter noen år overtok lasaristenes kongregasjon arbeidet. Etterhvert forfalt arbeidet, likesom så meget annet under det sene Qing-dynasti. Til slutt ble astronomibyrået lagt inn under ministeriet for offentlig instruksjon i 1912, da Qing-dynastiet var brutt sammen.
Astronomenes observasjonsplattform er bevart i det moderne Beijing og er blitt en av byens turistattraksjoner. (Se Det gamle observatorium i Beijing.)
Kaldfront
En kaldfront er definert som grensen mellom to luftmasser av ulik temperatur, der den kaldere luften erstatter den varmere luften. Fronten er nesten alltid knyttet til et lavtrykk. Den kaldere luften er tyngre, og kiler seg dermed inn under den varme luften. Den varme luften blir løftet, kondenserer og danner skyer, hovedsakelig av typen cumulus. En kaldfrontpassasje fører ofte til at vinden endrer styrke og danner vertikale bevegelser (turbulens) som kan føre til atmosfæriske forstyrrelser foran og like bak kaldfronten som regnbyger, tordenbyger, bygelinjer og i verste fall tornadoer. Luften bak kaldfronten er vanligvis tørrere og kaldere enn luften den bytter ut, så i det en kaldfront passerer vil temperaturen som regel falle. Om vinteren kan det derimot skje at luften nær overflaten er kaldere enn luften som blir byttet ut i forbindelse med en kaldfront. Da vil temperaturen stige i luftlagene nær overflaten. Dette blir kalt en maskert kaldfront.
Kaldfronter er kjennetegnet ved kraftige vertikale luftbevegelser, og de konvektive skyene som oppstår fører ofte til regnbyger eller tordenvær. På baksiden av en kaldfront blir det ofte oppklaring før ustabil luft overtar i kaldsektoren et stykke bak fronten. Her blir det ofte dannet cumulusskyer og bygevær. Kaldfronter er også assosiert med vindskjær (endring av vindretning og vindstyrke), der vinden ofte dreier med klokka etter at fronten har passert (for eksempel fra sørvest før fronten til nordvest bak fronten). Dette vindskjæret fører til en konvergens (opphoping) av luft nær fronten, som også er med på å bidra til at luften stiger. I tillegg vil vindstyrken som regel øke gradvis etter hvert som kaldfronten nærmer seg med roligere vind bak fronten.
Vi skiller mellom to typer kaldfronter, anafront og katafront. Anafront er den «klassiske» skildringen av en kaldfront, der kaldluften presser den varme luften oppover og det blir dannet skyer og nedbør. En katafront er en front der luften ofte synker langs frontflaten. Dersom kaldluften trenger igjennom en kaldfrontflate i høyere nivå kan det føre til kraftig instabilitet som kan gi byger et godt stykke foran bakkefronten. Dette kalles en «split front» eller dobbel kaldfront. Katafronter har ofte mindre nedbør og svakere vindskjær i selve fronten enn anafronter, i tillegg til raskere oppklaring etter fronten.
En kaldfront oppstår som regel i et frontsystem sammen med en varmfront. Kaldfronten flytter seg raskere enn varmfronten, og den delen av varmfronten som kaldfronten har innhentet kalles en okkludert front eller okklusjon.
På værkart er kaldfronten markert med blå linjer og trekanter som viser retningen fronten flytter seg.
Neftegorsk
Neftegorsk kan vise til:
Time, Space and Other Stories
Time, Space and Other Stories er et musikkalbum med Schtimm, utgitt i 2007.
Agostino Ciasca
Agostino Ciasca (født 7. mai 1835 i Polignano a Mare ved Monopoli i Italia, død 6. februar 1902 i Roma) var en av den katolske kirkes kardinaler, og var tilknyttet Den romerske kurie. Han tilhørte Augustinerordenen.
Episkopalgenealogi
Hans episkopalgenealogi er:
Eosybra
Eosybra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er kjent fra Den demokratiske republikken Kongo.
Syrekveldfly
Syrekveldfly (Acronicta rumicis) er en sommerfugl som tilhører familien nattfly (Noctuidae). Som mange andre kveldfly (Acronictinae) er den voksne sommerfuglen ganske pregløst grå, mens larven er mye mer oppsiktsvekkende.
Levevis
Syrekveldflyet finnes både i skog og på mer åpne biotoper. Larven kan leve på en lang rekke ulike løvtrær, busker og urter. De voksne sommerfuglene flyr om natten i mai–juli, lengst i sør kan de ha to generasjoner hver sommer.